|  |  |
| --- | --- |
|  | PIELIKUMS  Liepājas valstspilsētas pašvaldības  domes 2025. gada 17. aprīļa  noteikumiem Nr.35 |

**Projekts**

**Nekustamā īpašuma pirkuma līgums Nr.\_\_\_\_\_\_\_**

Liepāja 2025. gada \_\_.\_\_\_\_\_\_

Liepājas valstspilsētas pašvaldība, reģistrācijas Nr.40900016437 (turpmāk – Pārdevējs), kuru pārstāv Liepājas valstspilsētas pašvaldības iestādes "Liepājas Nekustamā īpašuma pārvalde" vadītājs \_\_\_\_, kurš rīkojas saskaņā ar Liepājas valstspilsētas pašvaldības domes 2023. gada 21. decembra nolikumu Nr.23 "Liepājas Nekustamā īpašuma pārvaldes nolikums", Liepājas valstspilsētas pašvaldības domes 2025. gada 17. aprīļa lēmumu Nr.145/4 "Par izsoles noteikumu apstiprināšanu nekustamā īpašuma Krūmu ielā 8 ceturtajai izsolei", no vienas puses, un

\_\_\_\_, personas kods \_\_\_, deklarētā dzīvesvieta: \_\_\_/ juridiskās personas nosaukums, reģistrācijas Nr., juridiskā adrese: \_\_\_ (turpmāk – Pircējs), no otras puses,

pamatojoties uz Liepājas valstspilsētas pašvaldības domes 2024. gada 23. maija lēmumu Nr.234/5 "Par neizīrēta nekustamā īpašuma Krūmu ielā 8 atsavināšanu", 2024. gada 22. augusta lēmumu Nr.368/8 "Par izsoles noteikumu apstiprināšanu nekustamā īpašuma Krūmu ielā 8 izsolei", 2024. gada 14. novembra lēmumu Nr.459/11 "Par izsoles noteikumu apstiprināšanu nekustamā īpašuma Krūmu ielā 8 atkārtotai izsolei", Liepājas valstspilsētas pašvaldības domes 2025. gada 23. janvāra lēmumu Nr.23/1 "Par izsoles noteikumu apstiprināšanu nekustamā īpašuma Krūmu ielā 8 trešajai izsolei", 2025. gada 17. aprīļa lēmumu Nr.145/4 "Par izsoles noteikumu apstiprināšanu nekustamā īpašuma Krūmu ielā 8 ceturtajai izsolei", Liepājas valstspilsētas pašvaldības Dzīvojamo māju privatizācijas komisijas 2025. gada \_\_\_.\_\_\_\_ lēmumu (sēdes protokols Nr.\_\_\_/2.2.20., \_\_\_.§) un Liepājas pilsētas domes 2007. gada 13. aprīļa nolikumu Nr. 22 "Liepājas pilsētas pašvaldības dzīvokļa īpašumu atsavināšanas nolikums", kā arī Publiskas personas mantas atsavināšanas likumu, noslēdz šāda satura līgumu:

# 1. Līguma priekšmets

1.1. Pārdevējs pārdod un Pircējs pērk nekustamo īpašumu, kura adrese ir Krūmu iela 8, Liepājā, kadastra Nr.1700 012 0003 (turpmāk – Objekts).

1.2. Objekta sastāvā:

|  |  |
| --- | --- |
| 1.2.1. | 2-stāvu 24 dzīvokļu dzīvojamā ēka, kadastra apzīmējums 17000120003001, ar kopējo platību 935,20 m2; |
| 1.2.2. | Būve (veļas mazgātava), kadastra apzīmējums 17000120003002, ar kopējo platību 16,90 m2; |
| 1.2.3. | Būve (tualete), kadastra apzīmējums 17000120003003, ar kopējo platību 10,30 m2; |
| 1.2.4. | Būve (šķūnis), kadastra apzīmējums 17000120003004, ar kopējo platību 23 m2; |
| 1.2.5. | Būve (šķūnis), kadastra apzīmējums 17000120003006, ar kopējo platību 57,90 m2; |
| 1.2.6. | Būve (šķūnis), kadastra apzīmējums 17000120003007, ar kopējo platību 58,4 m2; |
| 1.2.7. | Zemes vienība, kadastra apzīmējums 17000120003, ar kopējo platību 1430 m2. |

1.3. Objekts reģistrēts Liepājas pilsētas zemesgrāmatas nodalījumā Nr.343 uz Liepājas valstspilsētas pašvaldības vārda 2003. gada 22. decembrī.

1.4. Saskaņā ar Liepājas pilsētas teritorijas plānojumu noteiktie zemes vienības apgrūtinājumi: īpašumam noteiktas aizsargjoslas – 7 km zona ap starptautisko lidostu (100%).

1.5. Teritorijas izmantošanas veids – mazstāvu dzīvojamās apbūves teritorija (DzM) – 100%.

**2. Cena un samaksas kārtība**

2.1. Objekta cena ir \_\_\_\_\_\_\_ EUR (\_\_\_*euro*).

2.2. Pircējs šī līguma 2.1. punktā minēto summu samaksājis 100 procentu apmērā, ieskaitot to norēķinu kontā Nr.LV12UNLA0050007588848, AS "SEB banka", Liepājas Nekustamā īpašuma pārvaldei, reģistrācijas Nr.90002066769, ko apliecina kredītiestādes izdots dokuments par maksājuma veikšanu.

**3. Pušu tiesības un pienākumi**

3.1. Pārdevējs garantē, ka ir vienīgais likumīgais Objekta īpašnieks un ir tiesīgs slēgt šo līgumu un uzņemties tajā noteiktās saistības.

3.2. Pircējs apņemas:

3.2.1. viena mēneša laikā no līguma parakstīšanas dienas reģistrēt savas īpašuma tiesības zemesgrāmatā;

3.2.2. veikt visus maksājumus, kas saistīti ar šī līguma reģistrāciju zemesgrāmatā.

3.3. Pircējam ir pienākums viena mēneša laikā no pirkuma līguma parakstīšanas dienas reģistrēties Liepājas Centrālās administrācijas Finanšu pārvaldes Nodokļu administrēšanas daļā kā nekustamā īpašuma nodokļa maksātājam.

3.4. Pārdevējs neatbild par Objekta nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.

3.5. Visu risku par zaudējumiem, kurus Objekts var radīt trešajām personām, no šī līguma spēkā stāšanās brīža uzņemas Pircējs.

**4. Informācija par personas datu apstrādi**

4.1. Līguma izpildes laikā iegūto personas (turpmāk – datu subjektu) datu pārzinis ir Liepājas Nekustamā īpašuma pārvalde (Liepājas valstspilsētas pašvaldība), Peldu ielā 5, Liepāja, LV-3401, tālrunis 63404708, elektroniskā pasta adrese: nip@liepaja.lv.

4.2. Personas datu apstrādes mērķi - pirkuma līguma saistību izpilde.

4.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību izpilde (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).

4.4. Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), Dzīvojamo māju privatizācijas komisija (pieņem lēmumu par īpašuma atsavināšanu), pārziņa nolīgtie apstrādātāji (lietvedības un grāmatvedības sistēmas uzturētāji).

4.5. Pirkuma līgumā ietvertie personas dati tiks glabāti pastāvīgi.

4.6. Datu subjektiem ir tiesības:

4.6.1. pieprasīt piekļūt saviem apstrādātajiem personas datiem;

4.6.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

4.6.3. iesniegt sūdzību par nelikumīgu personas datu apstrādi Datu valsts inspekcijā;

4.6.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – [das@liepaja.lv](mailto:das@liepaja.lv).

**5. Vispārīgie noteikumi**

5.1. Īpašuma tiesības uz Objektu Pircējs iegūst Pirkuma līguma spēkā stāšanās dienā. Visu risku par zaudējumiem, tajā skaitā trešajām personām, no Pirkuma līguma spēkā stāšanās brīža uzņemas Pircējs.

5.2. Pirms šī Līguma noslēgšanas par Objektu nav strīda un tam nav uzlikts atsavināšanas aizliegums.

5.3. Līgums stājas spēkā ar parakstīšanas dienu un darbojas līdz līgumsaistību pilnīgai izpildei.

5.4. Pircējs ir apsekojis Objektu, iepazinies ar tā stāvokli un piekrīt to pirkt tādā stāvoklī, kāds tas ir šī Līguma noslēgšanas dienā. Pārdevējs un Pircējs paziņo, ka, noslēdzot šo līgumu, viņi labi apzinās pārdotā un pirktā nekustamā īpašuma vērtību un atsakās viens pret otru celt prasības par šī līguma atcelšanu vai pirkuma maksas maiņu nesamērīgu zaudējumu dēļ.

5.5. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī līguma neatņemama sastāvdaļa.

5.6. Attiecības, kas nav atrunātas šajā līgumā, tiek regulētas saskaņā ar Latvijas Republikas normatīvajiem aktiem.

5.7. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

5.8. Līgums sagatavots uz \_\_\_ lapām valsts valodā.

Pārdevējs Pircējs

|  |  |
| --- | --- |
| Liepājas valstspilsētas pašvaldība, | \_\_\_\_, |
| reģistrācijas Nr.40900016437, | personas kods \_\_\_, |
| Rožu ielā 6, Liepājā, LV-3401 | deklarētā dzīvesvieta: \_\_\_ |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_